《李香蘭》改編自日本歌手玉置浩二嘅《行かないて》，喺台灣、新加坡、中國大陸同馬來西亞等地受到熱烈嘅支持。到依家，世界各地好多華語電臺重成日播。《李香蘭》當年推出後喺香港冇攞到任何獎項，甚至連勁歌金曲嘅季選歌曲都入唔到，相對同專輯入面嘅冠軍單曲《夢中的妳》同《再度重與妳》，《李香蘭》當時冇喺香港傳媒大眾引起好大反響，但後來喺香港成為經典，係罕見嘅非冠軍單曲但日後紅咗嘅粵語經典歌。